open-index/open-wikipedia-markdown huggingface dataset:
אגמי ניישן

**אגמי ניישן **(באנגלית: **Nation Lakes**) הם סדרה של ארבעה אגמים לאורך נהר ניישן, באזור אומינקה, שבמרכז פרובינציית קולומביה הבריטית שבקנדה.

ארבעת האגמים הם, ממערב למזרח (במורד הזרם): אגם צאייטה, אגם אינדאטה, אגם צ'נטלו ואגמי צ'וצ'י.

בשנת 2004 הוכרז אזור האגמים כפארק פרובינציאלי – הפארק הפרובינציאלי אגמי ניישן, שהיה לאתר נופש פופולרי המהווה יעד לשיט קיאקים.

שמם של האגמים ניתן להם רשמית ב-2 ביוני 1950, והם נקראים על שם נהר ניישן המקשר ביניהם.

## לקריאה נוספת
Michel Gauthier, **The Nation Lakes Canoe Route**, Dogwood Avenue Books, 2012
## קישורים חיצוניים
* אגמי ניישן באתר ממשלת קולומביה הבריטית
* מפת אגמי ניישן
* הפארק הפרובינציאלי אגמי ניישן
* תמונות של אגמי ניישן 
* מידע למטיילים באגמי נישן
* תיאור שייט בקאנו על אגמי ניישן
*  - שייט בקאנו באגמי ניישן

## הערות שוליים

ניישן
יופ טר הול

**יופ טר הול** (בהולנדית: **Joop ter Heul**) היא סדרת ספרים לנוער מאת סיסי ואן מרקסוולט, העוסקת בחייה של נערה בשם "יופ טר הול". הסדרה כוללת ארבעה ספרים שפורסמו בין השנים 1919–1923, ועוד אחד שפורסם ב-1946 כספר המשך.

## עלילה
הסדרה עוקבת אחר מהלך חייה של נערה בשם יופ טר הול, בת למשפחה מבוססת מאמסטרדם. הסדרה מתארת את לימודיה בתיכון, התבגרותה, נישואיה, לידת ילדיה ומעורבותה במפעלי צדקה. יופ טר הול היא נערה עקשנית ועליזה כלפי חוץ, אך בעלת עולם פנימי רוחני ועשיר. ב-1946 התפרסם ספר נוסף בסדרה העוסק בבתה של יופ, אשר חברה במחתרת ההולנדית הנלחמת בנאצים במלחמת העולם השנייה (ספר זה הוקדש לבעלה של מרקסוולט אשר היה בעצמו לוחם התנגדות והוצא להורג בידי הנאצים).

הסדרה זכתה לפופולריות עצומה, והפכה את סיסי ואן מרקסוולט לסופרת מפורסמת. ספרי הסדרה אינם נחשבים לספרות מופת הולנדית אך היו פופולריים בקרב נערות ונשים הולנדיות צעירות החל משנות ה-20 של המאה ה-20 ועדיין נמכרים לקהל של נשים צעירות במספרים לא מבוטלים. בין מעריצותיה המפורסמות של ואן מרקסוולט נמנתה אנה פרנק, אשר קראה את כל סדרת יופ טר הויל בטרם נכנסה למחבוא שלה, והמשיכה לקרוא אותה ואת שאר ספריה של ואן מרקסוולט במחבוא. ביומנה המפורסם היא מציינת על אחד מספריה האחרים של מרקסוולט: "נחמד אבל לא מתקרב לקרסוליים של יופ טר הול" וכן: "סיסי ואן מרקסוולט כותבת נהדר. בטוח שאתן גם לילדים שלי לקרוא אותה". מחקרים מראים את השפעת הסדרה על יומנה של אנה פרנק הן במבנה והן בתוכן. הדמות שאליה פונים המכתבים ביומן, "קיטי" מבוססת על דמותה של קיט פרנקן (Kit Franken) אחת מחברותיה הטובות של יופ בסדרה. בגרסה המקורית של היומן (טקסט א') אף היו מכתבים המיועדים לדמויות אחרות בסדרה (למעט יופ עצמה).

ב-1968 יצא לאקרנים בהולנד סרט בשם "יופ טר הול" המבוסס על ספרי הסדרה.

## קישורים חיצוניים
* Joop ter Heul - De Musical

## הערות שוליים

קטגוריה:ספרות הולנדית
קטגוריה:ספרי ילדים ונוער
אמוג'יפדיה

**אמוג'יפדיה** (באנגלית: **Emojipedia**) הוא אתר אנציקלופדי המבוסס על אמוג'ים, שנוצר על ידי ג'רמי בורג בשנת 2013. האתר אחראי לשינוי ולחידוש הסמלים, האמוג'ים ומשמעותם על פי תקן יוניקוד. האתר משתייך לארגונים המשתפים פעולה בעניינים כלכליים-חברתיים ומכונה "משאב האמוג'י מספר אחת בעולם".

## היסטוריה
ג'רמי בורג יצר את אימוג'יפדיה בשנת 2013 ואמר : "הרעיון עלה כאשר אפל הוסיפה אימוג'ים חדשים למערכת הiOS 6, אך לא ציינה אילו מהם היו האימוג'ים החדשים. עליית האתר קרתה לאחר שחרור היוניקוד 7 בשנת 2014. בעיתון המקוון "Business Insider" צוין כי בתחילת 2016 האתר צבר מעל 140 מיליון צפיות והיה רווחי. ואף, רעיון שינוי האמוג'י של האקדח לאקדח מים בוצע על ידי מפעילי האתר. באוקטובר 2017 דווח כי האתר צובר 23 מיליון צפיות בממוצע לחודש.

## יום האמוג'י העולמי

יום האמוג'י העולמי הוא יום חג שנוצר על ידי משתמשי האתר בשנת 2014, המצוין ב-17 ביולי בכל שנה. בכל שנה, אמוג'יפדיה משתמשת ביום זה על מנת לשחרר אמוג'ים חדשים. בשנת 2017, חברת אפל פרסמה תצוגה מקדימה של האמוג'ים החדשים שיצרה.

## קישורים חיצוניים
* 

## הערות שוליים

קטגוריה:אתרי אינטרנט שהושקו ב-2013
קטגוריה:תרבות אינטרנט
קטגוריה:אתרי טכנולוגיה
קטגוריה:אמוג'י
מסילינקה (נהר)

**נהר מסילינקה** (באנגלית: **Mesilinka River**) הוא נהר בפרובינציית קולומביה הבריטית שבקנדה.

הנהר נמצא בהרים הפנימיים של קלומביה הבריטית לגדות הנהר יערות אורן והן לרוב בלתי מיושבים.

גובה נקודת שפך הנהר 679 מטרים מעל פני הים.

אקלים אזור הנהר תת ארקטי. הטמפרטורה הממוצעת באזור היא 2- מעלות צלזיוס. החודש החם ביותר הוא חודש יולי, בו הטמפרטורה הממוצעת היא 11 °C, והקר ביותר הוא דצמבר בו הטמפרטורה הממוצעת היא 14- °C.
## לקריאה נוספת
A. R. Langston, **[http://a100.gov.bc.ca/appsdata/acat/documents/r35307/pwfwcp_report_no_084_1360172095342_e6a5db742c1de076bc67274a95d8e4407ca90f55c7bed454d6ac62c5eefbe8bd.pdf Water Temperatures of the Nation and Mesilinka River Systems 1996]**, October 1996
## קישורים חיצוניים
* תצלום לוויין ומידע גאוגרפי
* מזג אוויר עדכני עבור נהר מסילינקה
** סטטיסטיקות מזג אוויר עבור נהר מסילינקה

## הערות שוליים

קטגוריה:קולומביה הבריטית: נהרות
נהר ניישן (קולומביה הבריטית)

**נהר ניישן** (באנגלית: **Nation River**; בצרפתית: **Rivière au Nation**; מילולית: "נהר האומה") שנקרא בעבר **נהר טרייב** (באנגלית: **Tribe River**; מילולית: נהר השבט), הוא נהר בחלקה הצפוני של מרכז פרובינציית קולומביה הבריטית שבקנדה.

בעבר היה הנהר יובל של נהר פארסניפ, ואולם כיום זורם הנהר לאגם ויליסטון (מאגר מים שנוצר בעקבות הקמת סכר בנט).

הנהר מנקז את האזור הדרומי של הרי אומינקה.

לאורך מהלך הנהר מצויים ארבעת אגמי ניישן: אגם צאיטה, אגם אינדאטה, אגם צ'נטלו ואגם צ'וצ'י, המהווים אתר טבע מוגן במסגרת הפארק הפרובינציאלי אגמי ניישן.

הר ניישן המתנשא מצפון לנהר (מצפון לאגם צ'נטו) נקרא על שם הנהר.

שמו של הנהר ניתן לו על ידי סיימון פרייזר בשנת 1906 על שם שבט הסיקאני אחת מהאומות הראשונות שהתגוררו על גדת הנהר.

## לקריאה נוספת
A. R. Langston, **[http://a100.gov.bc.ca/appsdata/acat/documents/r35307/pwfwcp_report_no_084_1360172095342_e6a5db742c1de076bc67274a95d8e4407ca90f55c7bed454d6ac62c5eefbe8bd.pdf Water Temperatures of the Nation and Mesilinka River Systems 1996]**, October 1996

## קישורים חיצוניים
* נהר ניישן באתר ממשלת קולומביה הבריטית
## הערות שוליים

ניישן
יוכבד מכנס

**יוכבד מכנס איכילוב** (12 בדצמבר 1909, כ"ט בכסלו ה'תר"ע – 10 בדצמבר 1996, כ"ט בכסלו ה'תשנ"ז) הייתה אתלטית ישראלית. זוכת מדליית ארד במכביה הראשונה (1932) בהטלת כידון.

## ביוגרפיה
מכנס נולדה וגדלה בפתח תקווה. בתם של אהרן לייב מכנס וחיה שרה מכנס, אחת מתוך 14 אחים ואחיות. אחיה יצחק מכנס היה ממייסדי רמת גן והרצליה.

בתחרות מבחן למכביה הראשונה שנערכה בפתח תקווה בדצמבר 1931 זכתה מכנס במקומות הראשונים בזריקת דיסקוס בתוצאה של 25.78 מטר ובהטלת כידון בתוצאה של 18.46 מטר.

במכביה הראשונה שנערכה בסוף מרץ 1932 זכתה מכנס במדליית ארד בהטלת כידון בתוצאה של 19.50 מטר, אחרי אווה לוי מגרמניה (29.52 מטר) ואורה מזרחי ממכבי ירושלים (20.45 מטר). נוסף לכך, היא סיימה במקום רביעי בזריקת דיסקוס בתוצאה של 21.12 מטר.

## חייה האישיים
מכנס נישאה לנחמיה איכילוב. לזוג נולדו שלושה ילדים, אריה איכילוב, ליהו איכילוב ושרה ירון. היא נפטרה בדצמבר  1996 ונקברה בבית הקברות סגולה בפתח תקווה.

## קישורים חיצוניים
* איכילוב (מכנס) יוכבד, באתר אלבום המשפחות - עדת ראשון לציון
* Yocheved Ichilov, באתר *[[Geni]]*, 
* 

## הערות שוליים

קטגוריה:זורקי דיסקוס ישראלים
קטגוריה:הודפות כדור ברזל ישראליות
קטגוריה:הודפי כדור ברזל ישראלים
קטגוריה:פתח תקווה: אישים
קטגוריה:משפחת מכנס
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:נשים הקבורות בבית הקברות סגולה
קטגוריה:אתלטיות ארץ-ישראליות
קטגוריה:אתלטים ארץ-ישראלים
קטגוריה:ישראליות שנולדו ב-1909
קטגוריה:ישראלים שנולדו ב-1909
קטגוריה:ישראליות שנפטרו ב-1996
קטגוריה:ישראלים שנפטרו ב-1996
אסתר זיידן

**אסתר זיידן** (9 במרץ 1908 – 3 ביוני 2014) הייתה סטטיסטיקאית ישראלית, הידועה בעיקר בזכות תרומתה לענף של תכנון ניסויים וניסויים קומבינטוריים. בין השנים 1983 ל-1985 כיהנה כנשיאת האיגוד הישראלי לסטטיסטיקה ובכך הייתה לאשה הראשונה שנבחרה לתפקיד זה.

## ביוגרפיה
אסתר זיידן נולדה במערב גליציה, ולמדה בבית הספר התיכון הציוני בקרקוב. בניגוד לדעתו של אביה החליטה ללמוד מתמטיקה. תחילה למדה באוניברסיטת קרקוב, ולאחר שנה עברה ללמוד באוניברסיטה בווילנה, שם התגורר אחיה. היא למדה מתמטיקה עיונית, פיזיקה ולוגיקה. במהלך הלימודים התפרנסה מהוראת מתמטיקה ועברית, ובשנת הלימודים האחרונה זכתה במלגת הצטיינות. לאחר שקיבלה תואר מגיסטר בפילוסופיה, הוזמנה לשנה כעמית מחקר באוניברסיטת ורשה, שם למדה, בין היתר, אצל אלפרד טרסקי. לאחר מכן עבדה כמורה.

ב-1935 עלתה לארץ ישראל. עבדה במשך מספר שנים כמורה בתיכון. במקביל המשיכה בלימודי מתמטיקה מתקדמים באוניברסיטה העברית, אם כי התעניינותה במתמטיקה דעכה. הייתה חברה בהגנה ובמלחמת העולם השנייה עבדה בצלב האדום.

לאחר סיום המלחמה עבדה בלשכת הסקרים של ממשלת המנדט הבריטי ותוך כדי כך החלה ללמוד סטטיסטיקה אצל אריה דבורצקי. ב-1947, בהמלצתו של טרסקי קיבלה מלגה ללימודים מתקדמים בסטטיסטיקה באוניברסיטת ברקלי בקליפורניה. מחקרה שם עסק בתאוריה של תכנון ניסויים, תחת הדרכתו של יז'י ניימן. תואר הדוקטור הוענק לה ב-1949.

לאחר מכן במשך כעשר שנים, כיהנה זיידן במספר משרות הוראה באוניברסיטת באפלו, אוניברסיטת שיקגו, אמריקן יוניברסיטי בוושינגטון די. סי., אוניברסיטת נורת'ווסטרן, והמכון ההודי לסטטיסטיקה בכלכותה. ב-1960 קיבלה משרה קבועה באוניברסיטת מישיגן, עד לפרישתה ב-1978, כאשר הייתה בת 70, אז חזרה לישראל, והתמנתה לפרופסור באוניברסיטה העברית, שם המשיכה לעסוק במחקר ובהוראה עוד שנים רבות.

זיידן נבחרה כחברה במכון הבינלאומי לסטטיסטיקה ולעמיתה במכון לסטטיסטיקה מתמטית. היא הייתה האשה הראשונה שנבחרה כנשיאת האיגוד הישראלי לסטטיסטיקה וכיהנה בתפקיד זה בין 1983 ל-1985.

## קישורים חיצוניים

* 

*  
* Obituary: Esther Seiden, 1908–2014, Institute of Mathematical Statistics 


קטגוריה:סטטיסטיקאיות ישראליות
קטגוריה:סטטיסטיקאים ישראלים
קטגוריה:מתמטיקאיות ישראליות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל אוניברסיטת נורת'ווסטרן
קטגוריה:סגל אוניברסיטת שיקגו
קטגוריה:סגל האוניברסיטה העברית בירושלים: סטטיסטיקה
קטגוריה:נשיאי האיגוד הישראלי לסטטיסטיקה ומדע הנתונים
קטגוריה:ישראליות שנולדו ב-1908
קטגוריה:ישראלים שנולדו ב-1908
קטגוריה:ישראליות שנפטרו ב-2014
קטגוריה:ישראלים שנפטרו ב-2014
רכס קוון יוטאסי

**רכס קוון יוטאסי** (באנגלית: **Kwun Yótasi Range**) הוא רכס הרים המהווה תת-רכס של רכסי סוואנל בהרי אומינקה שבצפון פרובינציית קולומביה הבריטית שבקנדה.

שטחו של הרכס 313 קמ"ר והוא ממוקם צפונית לאגם צ'נטלו ולאגמי ניישן.

שם הרכס אומץ רשמית ב-13 בנובמבר 1979 בהתבסס על השם האינדיאני (האומות הראשונות).
## קישורים חיצוניים
* רכס קוון יוטאסי באתר ממשלת קולומביה הבריטית
## הערות שוליים

קוון יוטאסי
קוון יוטאסי
קוון יוטאסי
אלינור זינגר

**אלינור זינגר** (גרמנית: **Eleanor Singer**; 4 במרץ 1930 - 3 ביוני 2017) הייתה סטטיסטיקאית יהודיה אמריקאית ילידת אוסטריה, שהתמחתה במתודולוגיה של סקרי דגימה.

## קורות חיים
זינגר נולדה בווינה למשפחה יהודית, ועם סיפוח אוסטריה לגרמניה הנאצית נמלטה משפחתה לארצות הברית. זינגר בת ה-8 לימדה את עצמה אנגלית על ידי האזנה לרדיו וקריאת עיתונים.

ב-1951 סיימה את לימודיה בספרות אנגלית במכללת קווינס, בהצטיינות יתרה. לאחר סיום הלימודים עבדה כעורכת במספר הוצאות ספרים, ותוך כדי כך התוודעה לתחום של מדעי החברה. ההתעניינות במדעי החברה הובילה אותה לאוניברסיטת קולומביה שם למדה פסיכולוגיה חברתית, וקיבלה תואר דוקטור ב-1966.

המחקר המדעי שלה התמקד בתיקוף מדידות. היא חקרה כיצד נושאים כגון שמירה על פרטיות או סודיות, הסכמה מדעת, ותמריצים כלכליים משפיעים על שיעורי ההשתתפות בסקרים, האם הם יוצרים הטיות, ועד כמה התשובות מדויקות לאור כל הנושאים האלה. המחקר שלה גם בדק כיצד ההתקדמות הטכנולוגית השפיעה על תקפות של סקרים: החל מסקרים בראיונות אישיים או סקרים שנערכו באמצעות הדואר, ומשם עברה לסקרים טלפוניים וסקרים אינטרנטיים. לעבודתה יש עד היום תפקיד חשוב בחקר המתודולוגיה של סקרים. כן חקרה את האופן בו מדווחים אמצעי התקשורת על מחקרים במדעי החברה.

את רוב עבודתה, במשך כ-30 שנה, ביצעה כחוקרת באוניברסיטת קולומביה. ב-1994 עברה למרכז לחקר מתודולוגיה של סקרים באוניברסיטת מישיגן, שם עבדה עד פרישתה ב-2006. למרות זאת, המשיכה לעסוק במחקר כמעט עד מותה ב-2017.

זינגר הייתה שותפה לכתיבה של ספר לימוד על המתודולוגיה של סקרי דגימה. ב-2011 תרמה כ-60,000 דולר מהתמלוגים שקיבלה עבור הספר לקרן מלגות לתלמידי מחקר בתחום המתודולוגיה של סקרים. היא נבחרה כעמיתת האיגוד האמריקני לסטטיסטיקה בשנת 2008.

## קישורים חיצוניים

* Eleanor Singer, 1930–2017. Stanley Presser Public Opinion Quarterly, Volume 81, Issue 3, 7 September 2017, Pages 800–802
* Institute for Social Reseach - Survey researcher Eleanor Singer dies at 87


קטגוריה:מדענים יהודים אמריקאים
קטגוריה:סטטיסטיקאים יהודים אמריקאים
קטגוריה:סטטיסטיקאיות אמריקאיות
קטגוריה:מהגרות מאוסטריה לארצות הברית
קטגוריה:מהגרים מאוסטריה לארצות הברית
קטגוריה:בוגרות קווינס קולג' (ניו יורק)
קטגוריה:בוגרי קווינס קולג' (ניו יורק)
קטגוריה:בעלות תואר דוקטור מאוניברסיטת קולומביה
קטגוריה:בעלי תואר דוקטור מאוניברסיטת קולומביה
קטגוריה:אמריקאיות שנולדו ב-1930
קטגוריה:אמריקאים שנולדו ב-1930
קטגוריה:אמריקאיות שנפטרו ב-2017
קטגוריה:אמריקאים שנפטרו ב-2017
הדרבי של המזרח הרחוק הרוסי

**הדרבי של המזרח הרחוק הרוסי** (ברוסית: **Дальневосточное дерби**) הוא כינוי ליריבות ספורטיבית רבת שנים בין הערים ולדיווסטוק וחברובסק.
## מועדונים

## בכדורגל

בענף הכדורגל הייתה יריבות מרה בין קבוצות הכדורגל לוץ' ולדיווסטוק וסק"א חברובסק, יריבות אשר מכונה בשם "הדרבי של המזרח הרחוק" (Дальневосточное дерби), אף שזהו לא משחק דרבי במשמעות המילולית של יריבות בין מועדוני כדורגל של אותה עיר, זוהי יריבות אזורית שהייתה לאחת היריבויות המתוחות ביותר בכדורגל ברוסיה.

הקבוצות נפגשו ביניהן לראשונה ב-24 ביוני 1958 במשחק שהסתיים בניצחון סק"א בתוצאה 2:1. המשחק האחרון ביניהן נערך ב-15 באוקטובר 2016 והסתיים בניצחונה של לוצ'-אנרגיה בתוצאה 1:0. התוצאה הגדולה ביותר נרשמה במשחק, שנערך ב-6 בספטמבר 2011 כשלוצ'-אנרגיה גברה על סק"א בתוצאה 5:0.

הן נפגשו גם במסגרת שלב 32 האחרונות של הגביע הרוסי, ב-22 באוגוסט 2018, שבו חברובסק גברה על ולדיווסטוק בתוצאה 0–2. ברם במשחק שבוע לאחר מכן במסגרת ליגת הכדורגל הלאומית של רוסיה, הן נפרדו בשוויון מאופס.

לאחר פירוקה של לוץ', ב־2021, הוקמה קבוצת דינמו, אך זו טרם התמודדה מול סק"א.
### השוואת הישגי שיא

## בהוקי קרח

היריבות המתוחה בין העיר חברובסק לולדיווסטוק קיימת גם בענף ההוקי קרח, שם נפגשות קבוצות ההוקי אדמירל ולדיווסטוק ואמור חברובסק במסגרת ליגת ההוקי הקונטיננטלית. מאז 2013 הן נפגשו 27 פעמים.
### השוואת הישגי שיא

## קישורים חיצוניים
*ФНЛ. Дальневосточное дерби, или самый важный матч в сезоне // הדרבי של המזרח הרחוק, או המשחק החשוב ביותר העונה, כתבת תסקיר 

## הערות שוליים

מזרח רחוק
מזרח רחוק
דרבי
דרבי
איבון בישופ

**איבון מיליסנט מהאלה בישופ** (אנגלית: **Yvonne Millicent Mahala Bishop**)  (1925 - 26 במאי 2015) הייתה סטטיסטיקאית אמריקנית. היא נודעה בזכות הספר הקלאסי שכתבה על ניתוח רב משתני של נתונים קטגוריים (בשיתוף פעולה עם סטיב פינברג ופול הולנד), וכן בזכות מחקריה על האפקטים הבריאותיים של חומרי הרדמה וכן של זיהום אוויר.

## קריירה
לא נותר מידע רב על תחילת דרכה של בישופ במדע. היא קיבלה תואר דוקטור מאוניברסיטת הארווארד ב-1967. עבודת הדוקטורט שלה עסקה בניתוח לוחות שכיחות רב ממדיים, בהדרכתו של פרדריק מוסטלר. בזמן לימודיה הייתה מעורבת גם במחקר על האפקטים הבריאותיים של חומרי הרדמה, ולצורך זה שהתה זמן מה בסטנפורד.

לאחר סיום לימודי הדוקטורט היא עבדה במכון לחקר הסרטן בילדים, וכן הייתה חברת הסגל האקדמי של בית הספר לבריאות הציבור של אוניברסיטת הרווארד, שם היא הובילה מחקר רב השפעה שבדק את ההשפעה של זיהום האוויר על בריאות הציבור. במהלך עבודתה שם הניחה את היסודות של תאוריית המודלים הלוג-ליניאריים לניתוח משתנים איכותיים. ב-1982 עברה לוושינגטון שם עבדה במשרד האנרגיה של ארצות הברית.

בישופ נבחרה לעמיתה של האיגוד האמריקני לסטטיסטיקה בשנת 1975.

## קישורים חיצוניים


* Dr. Yvonne M. Bishop", Paid death notices, The Washington Post, 2015-06-06"
* Reviewed Work: Discrete Multivariate Analysis: Theory and Practice by Y. M. M. Bishop, S. E. Fienberg, P. W. Holland Review by: Shelby J. Haberman The Annals of Statistics Vol. 4, No. 4 (Jul., 1976), pp. 817-820


קטגוריה:סטטיסטיקאיות אמריקאיות
קטגוריה:בעלות תואר דוקטור מאוניברסיטת הרווארד
קטגוריה:בעלי תואר דוקטור מאוניברסיטת הרווארד
קטגוריה:אמריקאיות שנולדו ב-1925
קטגוריה:אמריקאים שנולדו ב-1925
קטגוריה:אמריקאיות שנפטרו ב-2015
קטגוריה:אמריקאים שנפטרו ב-2015
רכס רובי (רכסי סיפטון)

**רכס רובי** (באנגלית: **Ruby Range**) הוא רכס הרים המהווה תת-רכס של רכסי סיפטון בצפון פרובינציית קולומביה הבריטית שבקנדה.

שטחו של הרכס 216 קמ"ר, שיא גובהו 1,945 מטרים מעל פני הים, והוא ממוקם מערבית לנחל ספינל, ומזרחית לנהר אובו.

## קישורים חיצוניים
* רכס רובי באתר ממשלת קולומביה הבריטית
* רכס רובי באתר summitsearch
* תצלום לוויין ומידע גאוגרפי
* מפה טופוגרפית של רכס רובי

## הערות שוליים

רובי
רובי
רכס רובי (הרי ואלהאלה)

**רכס רובי** (באנגלית: **Ruby Range**) הוא רכס הרים המהווה תת-רכס של רכסי ואלהאלה בהרי סלקרק שבהרי קולומביה, בדרום-מזרח פרובינציית קולומביה הבריטית שבקנדה.

שטחו של הרכס 513 קמ"ר, והוא ממוקם בקצהו הצפוני של אגם סלוקאן.

## קישורים חיצוניים
* רכס רובי באתר ממשלת קולומביה הבריטית
* רכס רובי באתר summitsearch

## הערות שוליים

רובי
רובי
רכס רובי (מונטנה)

**רכס רובי **(באנגלית: **Ruby Range**) הוא רכס הרים במדינת מונטנה שבארצות הברית.

## גאוגרפיה
הרכס ממוקם במחוזות ביוורהד ומדיסון שבמונטונה, מזרחית לעיירה דילון, ודרום מערבית לעיירה שרידן.

שיא גובהו של הרכס מתנשא לגובה של 2,862 מטרים מעל פני הים (בחלקו הצפון מזרחי של הרכס).

כיוון הרכס צפון מזרח - דרום מערב, ואורכו 42.7 קילומטים.

צפונית מערבית לרכס נמצא נהר ביוורהד, ומדרום מזרח לרכס נמצא נהר רובי.

מרבית שטח הרכס נמצא בבעלות לשכת ניהול הקרקעות של ארצות הברית (Bureau of Land Management).

הרכסים יבשים, והמעיינות ברכס מועטים. למרות זאת הרכסים מכוסים יערות של אשוח דאגלס, אורן מפותל ואשוחית מצויה. חיות הבר ברכס הם איילים קנדיים, איילים פרדיים שחורי זנב, ושכווי היערות.

## שם הרכס
שם הרכס ניתן לו רשמית בשנת 1964.
## קישורים חיצוניים
* רכס רובי באתר הסקר הגאולוגי של ארצות הברית
* מפה טופוגרפית של רכס רובי

## הערות שוליים

רובי
Hvala, Ne

**!Hvala, Ne** (בעברית: **תודה, לא**) הוא השיר שייצג את סלובניה באירוויזיון 2018 שנערך בליסבון, פורטוגל. השיר בוצע על ידי הזמרת לאה סירק. הוא הולחן ונכתב על ידיה בעזרת טומי דה-קלארק. השיר נבחר ב-24 בפברואר 2018 בתחרות "EMA 2018" ששודרה בערוץ רשת השידור "Radiotelevizija Slovenija" והייתה תחרות הקדם-אירוויזיון הסלובנית.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2018
קטגוריה:שירי סלובניה באירוויזיון
קטגוריה:שירים בסלובנית
Goodbye (שיר של בני האדם)

**Goodbye** (בעברית: **להתראות**) הוא השיר שייצג את רומניה באירוויזיון 2018 שהתקיים בליסבון, פורטוגל. השיר בוצע על ידי להקת בני האדם. הוא הולחן ונכתב על ידי פריסטור אלין נגואה, מיהאי אלכסנדרו מתאי ואלנה כריסטינה מארקאו. השיר נבחר ב-25 בפברואר 2018 בתחרות "סלקציה נציונלה 2018" ששודרה בערוץ רסלשת השידור "Romanian Television" והיוותה את תחרות הקדם-אירוויזיון הרומנית.

## קישורים חיצוניים

## הערות שוליים

קטגוריה:שירי אירוויזיון 2018
קטגוריה:שירי רומניה באירוויזיון
קטגוריה:שירים באנגלית
סיפורים מן האגף הנסתר

**סיפורים מן האגף הנסתר** (בהולנדית: **Verhalen rondom het Achterhuis**) הוא אוסף סיפורים קצרים אשר נכתבו בידי אנה פרנק, בתקופה שבה כתבה את יומנה המפורסם.

## מבנה הספר
במהלך השואה כאשר הסתתרו אנה פרנק ובני משפחתה מאימת הנאצים ב"אגף הנסתר" של סניף חברת אופקטה באמסטרדם, כתבה אנה פרנק במקביל ליומנה גם סיפורים קצרים שונים, אף הם בשפה ההולנדית. הסיפורים נכתבו בסגנון שונה מיומנה, משום שאת היומן שמרה אנה לעצמה, ולא הניחה לאיש לקרוא בו, בעוד שאת הסיפורים היא הקריאה בפני משפחתה, ואף שקלה לנסות ולפרסם אותם בכתב-עת. 

לאחר שנעצרה עם משפחתה ב-1944, אספה מיפ חיס את הסיפורים יחד עם שאר דפי היומן, והעבירה אותם לאביה אוטו פרנק. ב-1949 כשנתיים לאחר שהיומן יצא לאור, פרסם אוטו פרנק גם את הסיפורים וכן רומן לא גמור בשם "חייה של קדי" שאנה הייתה באמצע כתיבתו, בספר תחת השם "סיפורים מהאגף הנסתר". 

מהדורה מורחבת של הספר פורסמה ב-1960. מהדורה נוספת ו"שלמה" יצאה לאור בשנת 1982. כתבים אלו פורסמו שוב ביחד עם הגרסה המלאה והמוערת של היומן בשנת 2003. המהדורה האחרונה בשפה האנגלית יצאה לאור בשנת 2010.

ב-1975 תורגם הספר לעברית בידי מרים ילן-שטקליס, ויצא לאור בהוצאת יבנה. המהדורה העברית כוללת שבעה סיפורים, וכן שני מאמרים קצרים בשבח המידות הטובות שנכתבו בידי אנה פרנק. ב-1988 פורסמה גרסה עברית מורחבת יותר בידי ילן-שטקליס.

## קישורים חיצוניים
* ספורים מן האגף הנסתר באתר סימניה
*  

## הערות שוליים

קטגוריה:אנה פרנק
קטגוריה:ספרות הולנדית
טרמפלינג

[250px|ממוזער|טרמפלינג ב[רגליים יחפות.]]
**טרמפלינג** (מאנגלית: **Trampling**; בעברית: "רמיסה", "דריסה" או "דריכה") היא פעולה של הליכה על משהו או מישהו בכוונה לגרום לו נזק או כאב.

## כפעילות מינית
השימוש במונח "טרמפלינג" בדרך כלל מתייחס לפעילות המינית הכרוכה ברמיסה תחת רגליו של אדם או רגליהם של כמה אנשים במטרה ליצור גירוי מיני לאדם הנרמס. 

מאחר שטרמפלינג יכול לשמש לייצור כאב, הפטיש המתייחס לנושא עבור חלק מהאנשים קשור קשר ישיר לתחום הסאדו-מזוכיזם.

פטיש דומה לטרמפלינג הרגיל הוא אדם המדמיין את עצמו כאילו הוא בגודל זעיר מתחת לרגלי אדם אחר בגודל רגיל, או שהאדם מדמיין שהוא בגודל רגיל, אך הוא נרמס על ידי אדם ענק. פטיש זה ידוע בשם "פטיש הענקיות" או מקרופיליה . אולם פטיש זה לא דומה באופן מלא לטרמפלינג ולא מזוהה איתו.

הצורה הנפוצה ביותר של טרמפלינג נעשית על ידי אישה "שולטת" שמתהלכת על כנוע גברי, ויש המקשרים אותו לעיתים לתחום הפטיש לכפות רגליים. ביצוע הטרמפלינג נעשה בעיקר על ידי כך שמבצעת הטרמפלינג מתהלכת על מי שמתחתיה, מקפצת עליו או רוקעת בחוזקה על גבו של הכנוע, על החזה, על הבטן, על איבר המין, על הפנים ובמקרים נדירים, גם על הצוואר שלו.

## ראו גם
* קראש פטיש
* פטיש לכפות רגליים

## קישורים חיצוניים

* "אחוות הטבעת והקולר", באתר ערוץ עשר

קטגוריה:BDSM
קטגוריה:פטישיזם מיני
קטגוריה:פטיש לכפות רגליים
קטגוריה:אקטים מיניים
רוברט היבנר

**רוברט היבנר** (בגרמנית: **Robert Hübner**; 6 בנובמבר 1948 – 5 בינואר 2025) היה שחמטאי גרמני בדרגת רב-אמן. היה אלוף גרמניה בשחמט מספר פעמים (בפעם הראשונה בגיל 19), התחרה באליפות העולם בשחמט.

## ביוגרפיה
רוברט היבנר נולד בקלן והחל לשחק שחמט בגיל 9. בשנת 1967 הוא זכה באליפות גרמניה. בשנת 1969 הוענק לו תואר אמן בינלאומי ובשנת 1971 רב-אמן.

היבנר העפיל מספר פעמים לפלייאוף של אליפות העולם:

ב-1971, כחלק מאליפות העולם בשחמט 1972, הוא השתתף ברבע הגמר נגד ויקטור קורצ'נוי, אך כאשר פיגר בנקודה בודדת לאחר 10 משחקים הפסיק את הדו-קרב.

ב-1980, כחלק מאליפות העולם בשחמט 1981, הוא הודח בגמר על ידי קורצ'נוי.

ב-1983, כחלק מאליפות העולם בשחמט 1984, הוא השתתף ברבע הגמר נגד וסילי סמיסלוב. לאחר 10 משחקים התוצאה הייתה תיקו. גם ארבעה משחקים נוספים לא שינו את התוצאה. סמיסלוב ניצח בהטלת מטבע.

בסוף שנות ה-70 ותחילת שנות ה-80 של המאה ה-20 ניצח היבנר בתחרויות רבות והיה בין השחמטאים החזקים בעולם.

בתחילת המאה ה-21 הוא המשיך להשתתף בתחרויות, אך לא היה יכול להקדיש לנושא זמן רב בגלל העיסוק באגיפטולוגיה.

על תרומתו לקידום הספורט בגרמניה, העניק לו נשיא גרמניה את עלה הדפנה הכסוף.

## רוברט היבנר במשחקי [[אולימפיאדת השחמט]]
בין השנים 1968 ל-2000 השתתף רוברט היבנר ב-11 אולימפיאדות שחמט:

## קישורים חיצוניים

* כרטיס באתר פיד"ה 

## הערות שוליים

קטגוריה:רבי-אמנים גרמנים
קטגוריה:אגיפטולוגים
קטגוריה:אלופי גרמניה בשחמט
קטגוריה:בוגרי אוניברסיטת קלן
קטגוריה:גרמנים שנולדו ב-1948
קטגוריה:גרמנים שנפטרו ב-2025
אמור חברובסק

ממוזער|שחקני אמור חברובסק, עונת 2016
**מועדון ההוקי קרח "אמור" חברובסק** (ברוסית: **ХК Амур Хабаровск**) הוא מועדון הוקי קרח מקצועני המתמודד בליגת ההוקי הקונטיננטלית. המועדון מבוסס בעיר חברובסק. נוסד בשנת 1957.

זו אחת מהקבוצות הוותיקות ביותר באזור המזרח הרחוק הרוסי והיא אחת משתי הקבוצות היחידות בליגת ההוקי הקונטיננטלית מהמזרח הרחוק הרוסי.

בעונת 2017/2018 הקבוצה העפילה לראשונה בתולדותיה לפלייאוף גביע גגארין.

## שמות
* 1957-1966 — "מטח" (זאלפ)
* 1966-1996 — סק"א
* 1996-1998 — סק"א-אמור
* 1998 — אמור

## היכל הבית
מאז תחילת עונת 2003 אמור מארחת את משחקי הבית בפלטינום ארנה, המכיל 7,100 מושבים למשחקי הוקי. מאז עונת 2010/2011, ההיכל גם משמש את קבוצת ליגת ההוקי הצעירה "נמרי אמור".

## ראו גם
*הדרבי של המזרח הרחוק הרוסי
## קישורים חיצוניים

* 

קטגוריה:קבוצות הוקי קרח רוסיות
קטגוריה:קבוצות הוקי קרח סובייטיות
קטגוריה:חברובסק: ספורט
קטגוריה:קבוצות KHL
גיבורי טלמרק

**גיבורי טלמרק** (באנגלית: **The Heroes of Telemark**) הוא סרט מלחמה בריטי משנת 1965 בבימויו של אנתוני מאן עם קירק דגלאס, ריצ'רד האריס ומייקל רדגרייב בתפקידים הראשיים.

התסריט מבוסס על הרומן "מגלשים נגד האטום" של קנוט הוקליד , מלוחמי המחתרת הנורווגית במלחמת העולם השנייה, שהשתתף בפעולות חבלה בתעשיית המים הכבדים בנורווגיה, שהיו נחוצים לפרויקט הגרעין של גרמניה הנאצית. בסרט הוא מופיע בשם קנוט סטראוד.

חברת Norsk Hydro בנתה בשנת 1934 בית חרושת להפקת מימן בעיירה Rjukan במחוז טלמרק. במקור הוקם המפעל למטרות דישון, והפיק מים כבדים כתוצר לוואי בתהליך. מסיבה זו נתפס המפעל בידי הנאצים בשנת 1941.

הממונה על המפעל היה יוזף טרבובן, גרמני נאצי והקומיסר הנאצי של נורווגיה.

## תקציר העלילה
יוזף טרבובן, הרייכסקומיסר של נורווגיה (אריק פורטר), מגיע למפעל המייצר מים כבדים במחוז טלמרק ומודיע למהנדס הראשי נילסן כי עליו להגביר במהירות את ייצור המים הכבדים עבור גרמניה וכי כל חבלה בייצור תגרום להוצאות להורג. הוא מוסר לנילסן את תוכניות המפעל שהוכנו בגרמניה.

המהנדס מצלם את התוכניות ומעביר את המיקרופילם דרך אנשי המחתרת לקנוט סטראוד (ריצ'רד האריס). סטראוד מגיע לאוניברסיטת אוסלו ומוסר את התוכניות לפיזיקאי ד"ר רולף פידרסן (קירק דאגלאס). פידרסן מזהה מיד את משמעות החומר שקיבל ובעזרת סטראוד וחברי מחתרת נוספים, הם משתלטים על ספינת נוסעים נורווגית ומאלצים את הקברניט לשנות את מסלולו ולהפליג ללונדון.

הם מתקבלים על ידי מפקדי הצבא הבריטי שמעבירים להם את החלטתו של צ'רצ'יל שיש להרוס את המפעל וכי עליהם לחזור מיד לנורווגיה בהצנחה ממטוס ולארגן את המחתרת הנורווגית לקראת המבצע ביחד עם אנשי קומנדו בריטים שיוצנחו.

לאחר שהם צונחים בנורווגיה הם מגיעים לבקתה של אנשי המחתרת בה גרים אנה, גרושתו של פידרסן (אולה יקובסון) ודודה (מייקל רדגרייב).

הלוחמים הבריטים נהרגים בהצנחה והמבצע יוצא לפעולה רק על ידי הנורווגים. הם חודרים למפעל ומטמינים בו חומר נפץ. הפיצוץ גורם לנזק גדול אבל הגרמנים מצליחים להתגבר על כך במהירות. הבריטים מפציצים את המפעל והגרמנים מחליטים להפסיק את הייצור ולהעביר את כל מטען המים הכבדים לגרמניה.

המחתרת מקבלת ידיעה שהמשלוח של המים הכבדים יועבר בחביות למעבורת אזרחית. פידרסון חודר למעבורת ומניח שם חומר נפץ מופעל בשעון. הוא נכנס למעבורת ומורה לנוסעים לעבור לירכתיים וללבוש חגורות הצלה לשם אימון. בכך הוא מציל חלק מהם ממוות כאשר הפיצוץ משקיע את המעבורת ומטענה היקר. הניצולים נאספים בסירות של תושבי המקום.

## קישורים חיצוניים

* קדימון לסרט גיבורי טלמרק, באתר יוטיוב
* השמדת מפעל המים הכבדים בנורווגיה , באתר Tour4Less

קטגוריה:ערכים שבהם תבנית בריטניקה אינה מתאימה
קטגוריה:סרטי 1965
קטגוריה:סרטים באנגלית
קטגוריה:סרטים בריטיים מבוססי ספרים
קטגוריה:סרטי מלחמת העולם השנייה
קטגוריה:מחתרות במלחמת העולם השנייה
קטגוריה:סרטי קירק דאגלס
קטגוריה:סרטים עם מוזיקה מאת מלקולם ארנולד
לווייתן (אקונין)

**לווייתן** (ברוסית: **Левиафан**) הוא הספר השלישי שכתב בוריס אקונין כחלק מסדרת "תיבת פנדורין", המוקדש לפתרון רצח, מסע על ספינה ומציאת אוצר.

היצירה נכתבה כז'אנר של "פרשה הרמטית": מעגל החשודים מצומצם מאוד למן ההתחלה. אקונין תכנן את הסדרה כסיכום של כל הז'אנרים הבלשיים, כשכל רומן מייצג ז'אנר חדש.

הסיפור דומה לסיפור הבלשי "רצח באוריינט אקספרס" מאת אגאתה כריסטי: האירועים מתרחשים במקום אחד, כל החשודים מסתירים סוד אפל, והסיפור מתחיל עם רצח זוועתי. יתר על כן, בתרגום האנגלי, הספר נקרא בשם **רצח בלווייתן** (Murder on the Leviathan).

## תקציר עלילת הספר
העלילה מתרחשת בשנת 1878.

הספר נפתח בדוחות משטרה וידיעות עיתונאיות אודות רצח מסתורי של לורד אנגלי עשיר, אספן של אוצרות המזרח, ושל משרתיו, בביתו של הלורד בפריז; מתוך האוסף נגנבו פסלון זהב של האל שיווה ומטפחת הודית צבעונית. רמז לזהות הרוצח הוא סיכה שנתלשה מבגדו ונותרה ביד הלורד הנרצח - סיכה שחולקה לנוסעים שנרשמו להפלגה במחלקה הראשונה של אנית הפאר "לוויתן" ולקציניה הבכירים. את עבודת הבילוש עושה, איפוא, הקומיסר גוסטב גוש ממשטרת צרפת על סיפון האניה "לוויתן" בחברת נוסעי המחלקה הראשונה - ביניהם הדיפלומט אראסט פנדורין, גיבור הסדרה הבלשית.

נקודת הראות לגבי העלילה אינה של פנדורין (זהו מוטיב חוזר בספרי הסדרה), אלא היא משתנה ונעה לסירוגין בין נוסעי האניה, לרבות הקומיסר גוש. זאת דרך תיאור מעשיהם ומחשבותיהם; באמצעות קטעי יומן או מכתבים שלהם; ובשילוב קטעי עיתונות על הרצח וחקירתו, שאף תורמים לקידום העלילה. כצפוי, מי שיפתור לבסוף את התעלומה לא יהיה השוטר גוש, שהערכתו העצמית הגבוהה אינה תואמת את תבונתו ויכולותיו בפועל, אלא פנדורין. תוך כדי כך תתגלינה הפתעות עובדתיות נוספות הקשורות לנפש האדם: השפעת תאוות הממון על איש חלש אופי, ומנגנון השכחה של אדם בעקבות טראומה שעבר.

הסיטואציה של ריכוז החשודים במקום אחד מזכירה, שלא במקרה, את ספריה של אגתה כריסטי, "רצח באוריינט אקספרס" ו"מוות על הנילוס"; הרדיפה אחר אוצר מזרחי אגדי מזכירה את הסיפור "חותם הארבעה" מאת ארתור קונן דויל.

עלילת הספר שזורה בעובדות היסטוריות מהתקופה וברמזים ספרותיים, המוסיפים עניין וערך לקריאת הספר מעבר להנאה שבקריאת סיפור בלשי.

## עיבודים
בשנת 2021 בטלוויזיה הפולנית שודר סרט הטלוויזיה "לווייתן", המהווה עיבוד לרומן. את פנדורין גילם השחקן פטר זוראבסקי.

## קישורים חיצוניים
* טקסט הספר  באתר הרשמי של אקונין
* "לויתן" באתר הוצאת "זכרוב"
* 
* 

## הערות שוליים

קטגוריה:ספרי 1998
קטגוריה:ספרי בוריס אקונין
קטגוריה:ספרי ידיעות ספרים
מכונית נשיא ארצות הברית קאדילק DTS

**מכונית נשיא ארצות הברית קאדילק DTS** (באנגלית: **2005 Cadillac DTS Presidential State Car**) היא לימוזינה שנבנתה עבור נשיא ארצות הברית כמכונית נשיאותית.

המכונית יוצרה בשנת 2005 על ידי "קאדילק", מותג מכוניות היוקרה של יצרנית הרכב האמריקנית ג'נרל מוטורס. היא נבנתה על פי סטנדרטים שקבע השירות החשאי של ארצות הברית. כלי הרכב מצויד באמצעים רבים ומתקדמים להגנה, התקפה, והצלת חיים, שמטרתם להגן על נשיא ארצות הברית בעת נסיעתו במכונית. המכונית יצאה משימוש ב-20 בינואר 2009.

## היסטוריה
הדגם, הידוע בכינוי "קאדילק 1" (על משקל "אייר פורס 1"), היה בשימושו של הנשיא ג'ורג' בוש. הוא הוחלף ב-20 בינואר 2009 עם השבעתו של ברק אובמה כנשיא ארצות הברית. אולם גם בכהונתו נותר בשימוש כמכונית גיבוי לצי הרכב החדש.

ב-23 במאי 2011 הייתה המכונית מעורבת בתאונה, בעת שיצאה משגרירות ארצות הברית בדבלין, אירלנד, בעת ביקורו הרשמי של הנשיא ברק אובמה. המכונית התנגשה ברמפה שאמורה הייתה לסייע לה, אך בסיס הגלגלים שלה היה גדול מדי.

## מפרט
רוב פרטי המכונית מסווגים מטעמי ביטחון. הרכב, שהורכב ידנית, מצופה שריון בעובי של 130 מ"מ, כולל אורות הבהוב לחירום, מרכז תקשורת עם חמש אנטנות. יש לו צמיגים שטוחים וחלונות שאינם נפתחים מטעמי ביטחון. בנוסף, מטעמים אלה נדרשת זכוכית עבה במיוחד, אשר מקשה על חדירת האור הטבעי לרכב. לאור זאת הותקנה ברכב מערכת תאורה פלואורסצנטית.

ברכב יש 7 מושבים. החלק האחורי מוקדש לנשיא ולנשיא ולנוסע נוסף, ושולחן מתקפל ביניהם. בינו לבין החלק הקדמי מוצבת מחיצת זכוכית ובה 5 מושבים נוספים. 3 מהם הם מושבים מתקפלים אשר פונים נגד כיוון הנסיעה. על קצוות מכסה המנוע מורכבים דגל ארצות הברית והדגל הנשיאותי. הדגלים מוארים בנורות HID, אשר בעת ביקור במדינה זרה, מחליפים את צבעיהן בהתאם לצבעי הדגל של אותה מדינה.

המכונית מועברת באמצעות מטוס התובלה בואינג C-17 גלובמאסטר III של חיל האוויר האמריקני.

## גלריה
[ממוזער|322x322px|הקאדילק הנשיאותית על רקע [הפנטגון]]

קובץ:POTUS makes first visit to MacDill as commander in chief 170206-F-ID984-005.jpg|המכונית ואייר פורס 1
קובץ:Presidential motorcade.jpg|המכונית הנשיאותית מלפנים
קובץ:Presidential Limo (3379682844).jpg|המכונית הנשיאותית מהצד
קובץ:Bush's motorcade in Zagreb (5) (cropped).jpg|המכונית הנשיאותית מאחור

קובץ:Bush and Fox in the presidential limousine.jpg|הנשיא ג'ורג' בוש במכונית
קובץ:Obama & Biden in Limo (July 21, 2010).jpg|הנשיא ברק אובמה וסגנו ג'ו ביידן נוסעים יחדיו במכונית
קובץ:Obamas wave from the presidential limousine.jpg|הנשיא ברק אובמה ואשתו מישל


## ראו גם
* המכונית הנשיאותית (ארצות הברית)

## קישורים חיצוניים

## הערות שוליים

קטגוריה:דגמי מכוניות שהושקו ב-2005
קטגוריה:המכוניות הנשיאותיות (ארצות הברית)
קטגוריה:לימוזינה
DTS
קטגוריה:מכוניות אמריקאיות
קטגוריה:כלי רכב משוריינים
מות אכילס (ספר)

**"מות אכילס: פרשת הרוצח השכיר"** (ברוסית: **Смерть Ахиллеса**) הוא ספר מאת בוריס אקונין מז'אנר ספרות בלשית, הספר הרביעי בסדרת ההרפתקאות של אראסט פנדורין.

כמו בספרים הקודמים, גם ספר זה הוא מחווה לספרות הקלאסית ובמיוחד – לאיליאדה של הומרוס. הספר ראה אור בשנת 1998 וזכה לפופולריות רבה, תורגם ללמעלה מ-36 שפות ונמכר במיליוני עותקים.

הספר מתמקד בחקירת רצח ובניסיונו של פנדורין לאתר רוצח שכיר בשם אחימאס. הרומן נפרש משתי נקודות מבט מנוגדות, בחלק הראשון מופיעה זו של הבלש ובחלק השני זו של אויבו, המחסל המקצועי אחימאס.

## תקציר עלילת הספר
השנה היא 1882 ולאחר ארבע שנות שירות דיפלומטי ביפן, אֶראסְט פּטרוביץ' פַנדורין שב למוסקבה.

הוא צולל מיד לתוך חקירת פרשה מסתורית ובעלת חשיבות ממלכתית: הגנרל סוֹבּוֹלֶב, גיבורה המהולל של רוסיה, מת. לא מות גיבורים בשדה-קרב אלא סתם כך, יושב על הכורסה בחדרו. פנדורין מחליט לברר את העניין ומתמודד נגד רוקמי הקנוניות שבצמרת השלטון הרוסי, נגד סוכנים כפולים, פושעים מוסקבאיים אכזריים, דיוות מפתות, וכן נגד הרוצח השכיר המסוכן ביותר בעולם, אחימעץ ולדה, שבמקורו הוא בן למשפחת אנאבפטיסטים שגלו לקווקז.

פנדורין, בן 26 שנים, הוא אדם בוגר ובעל אופי מעוצב. עלילות חייו ברוסיה וביפן חישלו אותו והפכו אותו לשילוב המושלם של אינטליגנט רוסי, ג'נטלמן בנוסח בריטי ואיש-המעלה הקונפוציאני. לראשונה מתלווה אליו בן-לווייתו הקבוע של פנדורין, איש היאקוזה לשעבר ומשרתו הנאמן בהווה, שיבטה מאסהירו, או בקיצור – מאסה.

## קישורים חיצוניים
*מות אכילס באתר הוצאת "זכרוב"
*מות אכילס בגוגל ספרים
*הטקסט המלא  באתר הרשמי של בוריס אקונין
* 

## הערות שוליים

קטגוריה:ספרי 1998
קטגוריה:ספרי בוריס אקונין
הלן מ. ווקר

**הלן מרי ווקר** (באנגלית: **Helen M. Walker**; 1891–1983) הייתה סטטיסטיקאית אמריקנית וחוקרת בתחום החינוך. היא הייתה לאישה הראשונה שנבחרה לנשיאות  (בשנת 1944). כן כיהנה כנשיאת .

## ביוגרפיה
ווקר למדה פילוסופיה באוניברסיטת וסליאן שבאיווה. לאחר מכן לימדה מתמטיקה בבתי ספר תיכוניים במשך 9 שנים. בשנת 1922 קיבלה תואר שני בחינוך מאוניברסיטת קולומביה ומונתה לפרופסור באוניברסיטת קנזס. בשנת 1925 חזרה לאוניברסיטת קולומביה כמרצה לסטטיסטיקה. 

בזכות מחקרה על  קיבלה ווקר תואר דוקטור ב־1929. בין האנשים שראיינה לצורך המחקר היה המתמטיקאי והביוסטטיסטיקאי האנגלי קרל פירסון. ווקר המשיכה לכהן כחברת סגל באוניברסיטת קולומביה וב־1940 מונתה לפרופסור מן המניין. מלבד אוניברסיטת קולומביה, לימדה ווקר גם באוניברסיטאות אחרות ברחבי העולם. 

במקביל, למדה משפטים וב־1944 קיבלה תואר דוקטור למשפטים. 

ווקר פרשה לגמלאות בשנת 1957 אך המשיכה ללמד מדי פעם במספר מכללות, עד לפרישתה הסופית מהוראה ב־1970, בגיל 78. היא כתבה מספר ספרי לימוד מתמטיקה וסטטיסטיקה עד 1979. ווקר הדגישה את החשיבות שהיא מקנה להוראת הסטטיסטיקה ללא־סטטיסטיקאים.

## קישורים חיצוניים
* Statisticians in History - Helen M. Walker
* The Biographical Dictionary of Women in Science: L-Z מאת Marilyn Bailey Ogilvie,Joy Dorothy Harvey - עמוד 1340

קטגוריה:אמריקאים ילידי איווה
קטגוריה:בוגרי אוניברסיטת וסליאן איווה
קטגוריה:בעלות תואר דוקטור מאוניברסיטת קולומביה
קטגוריה:בעלי תואר דוקטור מאוניברסיטת קולומביה
קטגוריה:סגל אוניברסיטת קולומביה
קטגוריה:סטטיסטיקאיות אמריקאיות
קטגוריה:אמריקאיות שנולדו ב-1891
קטגוריה:אמריקאים שנולדו ב-1891
קטגוריה:אמריקאיות שנפטרו ב-1983
קטגוריה:אמריקאים שנפטרו ב-1983
ארינס ג'וי ויקנס

**ארינס ג'וי ויקנס** (באנגלית: **Aryness Joy Wickens**; 5 בינואר 1901 – 2 בפברואר 1991) הייתה סטטיסטיקאית וכלכלנית אמריקנית.

## ביוגרפיה
לאחר שסיימה את לימודי התואר השני בכלכלה באוניברסיטת שיקגו, לימדה במשך מספר שנים במכללה קטנה במסצ'וסטס. ב-1928 עברה לוושינגטון ועבדה במשרד האוצר הפדרלי, שם עסקה במדידת התפוקה התעשייתית של המדינה. ב-1933 עברה ללשכה לסטטיסטיקה בתחום העבודה, ועסקה במחקר על פרקטיקות עסקיות של מונופולים. ב-1940 קודמה לתפקיד מנהלת מחלקה, והובילה קבוצת מחקר שהתמקדה באמידת מחירים ויוקר המחיה. המחקר הוביל לפיתוח מדד המחירים לצרכן של ארצות הברית. בהמשך קודמה ויקנס לתפקיד סגן מנהל הלשכה, ואף מילאה בפועל את תפקיד מנהל הלשכה מספר פעמים, אם כי לא מונתה לתפקיד עצמו. ב-1955 הייתה האישה בעלת השכר הגבוה ביותר במגזר הציבורי בארצות הברית.

## פרסים
ב-1937 נבחרה לעמיתה באיגוד האמריקני לסטטיסטיקה, וב-1952 נבחרה לנשיאת האיגוד. בשנת 1960 היא הייתה הסטטיסטיקאית הראשונה שקיבלה פרס הצטיינות לנשים בשירות הציבורי (בשנת 1965 פרס זה הוענק לדורותי מ. גילפורד).

## קישורים חיצוניים

* Aryness Joy Wickens, ex-BLS deputy, dies –The Washington Post, 8.2.1991
* Aryness Wickens, 90, Economist Who Developed Major Cost Index - The New York Times, 8.2.1991
* 

קטגוריה:אמריקאים ילידי מדינת וושינגטון
קטגוריה:סטטיסטיקאיות אמריקאיות
קטגוריה:כלכלניות אמריקאיות
קטגוריה:כלכלנים אמריקאים
קטגוריה:בוגרות אוניברסיטת וושינגטון
קטגוריה:בוגרי אוניברסיטת וושינגטון
קטגוריה:בוגרות אוניברסיטת שיקגו
קטגוריה:בוגרי אוניברסיטת שיקגו
קטגוריה:אמריקאיות שנולדו ב-1901
קטגוריה:אמריקאים שנולדו ב-1901
קטגוריה:אמריקאיות שנפטרו ב-1991
קטגוריה:אמריקאים שנפטרו ב-1991
הילדה מרי וודס

**הילדה מרי וודס** (באנגלית: **Hilda Mary Woods**; 1892 – 1971)  הייתה סטטיסטיקאית אנגלית שהתמחתה במחקר רפואי. היא הייתה בעלת תואר דוקטור למדעים וחברת כבוד בחברה המלכותית לסטטיסטיקה.

## קורות חייה
הילדה וודס נולדה בעיירה קויינטון (Quainton) במחוז בקינגהאמשייר, אנגליה. הוריה היו מרי אן לבית מרקהם וויליאם וודס, חקלאי. הילדה הייתה הבכורה מבין חמשת ילדיהם.

בחיבור שכתבה על שנותיה הראשונות וודס סיפרה, כי ב-1916 חיפשה עבודה בלונדון. היא הגיעה למשרד התחמושת, שם נשאלה האם היא טובה במתמטיקה. משהשיבה בחיוב נאמר לה כי מישהו מחפש אדם משכיל שיסתובב בבתי החרושת לייצור תחמושת ויאסוף שם נתונים. אולם, כך נאמר לה, היא נראית צעירה מדי למשרה זו. היא הוסיפה שלוש שנים לגילה וקיבלה את המשרה. . לאחר סיום המלחמה, ב-1919, עברה וודס לעבוד במחלקה לסטטיסטיקה החדשה של משרד הבריאות, לשם עבר גם גרינווד. ב-1928 עברה לעבוד במחלקה לאפידמיולוגיה ב-   London School of Hygiene & Tropical Medicine שם הייתה האישה הראשונה שהייתה חברת סגל. ב-1933 עזבה את LHSTM ועברה להתגורר בציילון בעקבות נישואיה לרוג'ר פאוקה, שנפטר כחודשיים לאחר שנישאו. למרות הטרגדיה, וודס המשיכה בעבודתה כסטטיסטיקאית ואפידמיולוגית, הפעם בשירות ממשלת ציילון. עבור פעילותה המדעית בציילון, הוענק לה תואר חברות במסדר האימפריה הבריטית. ב-1938 חזרה לאנגליה, וב-1940 הצטרפה למשרד המזון, שם עבדה עד 1947, אז פרשה מעיסוק בסטטיסטיקה.

עבודתה המדעית של וודס הייתה בתחום הסטטיסטיקה הרפואית והאפידמיולוגיה. ב-1919 פרסמה יחד עם גרינווד מחקר רב השפעה שעסק בשכיחותן של תאונות עבודה. בשנותיה ב-LHSTM פרסמה וודס שורה של מחקרים אפידמיולוגיים שעסקו, בין היתר, במחלות נשימתיות, שנית ודיפטריה. כמו כן פרסמה מאמר תאורטי שעסק בניתוח לוחות תמותה. ב-1931 הוציאה לאור, ביחד עם ויליאם ראסל, את ספר הלימוד הראשון בבריטניה על סטטיסטיקה רפואית.

## קישורים חיצוניים

* Woods and Russell, Hill, and the emergence of medical statistics - Farewell & Johnson, Stat Med. 2010 Jun 30; 29(14): 1459–1476.
* Hilda Woods (1892-1971) -The James Lind Library


## הערות שוליים

קטגוריה:חברים במסדר האימפריה הבריטית
קטגוריה:סטטיסטיקאיות בריטיות
קטגוריה:סטטיסטיקאים אנגלים
קטגוריה:בריטיות שנולדו ב-1892
קטגוריה:בריטים שנולדו ב-1892
קטגוריה:בריטיות שנפטרו ב-1971
קטגוריה:בריטים שנפטרו ב-1971
פרינסנחראכט

[ממוזער|הפרינסנחראכט על מפת [טבעת התעלות]]
**פרינסנחראכט** (בהולנדית: **Prinsengracht**; משמעות השם "תעלת הנסיך") היא תעלה ברובע התעלות של אמסטרדם שבאמסטרדם המרכזית, הזורמת במקביל לתעלת קייזרחראכט (Keizersgracht). התעלה קרויה על שמם של נסיכי אורנז', והיא הרביעית מבין ארבע התעלות של טבעת התעלות (Grachtengordel). 

חפירת התעלה החלה ב-1612, והיא עברה הרחבה נוספת ב-1658. על גדות התעלה נמצאים מבנים מונומנטליים רבים, ביניהם בית אנה פרנק.

## קישורים חיצוניים

קטגוריה:אמסטרדם: תעלות
אוולין פיקס

**אוולין פיקס** (27 בינואר 1904 – 3 בדצמבר 1965) הייתה סטטיסטיקאית אמריקנית, ועמיתה במכון לסטטיסטיקה מתמטית.

## ביוגרפיה
פיקס למדה באוניברסיטת מינסוטה, שם קיבלה תואר ראשון ושני תוארי מוסמך, אחד מהם במתמטיקה. במקביל ללימודיה עבדה כמורה בבית ספר תיכון. במהלך לימודיה למדה קורס בכלכלה מתמטית אצל גריפית אוונס, ופיתחה קשרי ידידות עימו. כאשר מונה אוונס לראש המחלקה למתמטיקה באוניברסיטת ברקלי, הוא הזמין אותה ללימודי קיץ בברקלי ב-1939. כעבור שנה חזרה לברקלי, הפעם כדי לעבוד כעוזרת מחקר במעבדה לסטטיסטיקה, שהייתה חלק מהמחלקה למתמטיקה. המעבדה נרתמה למאמץ המלחמתי עם הצטרפות ארצות הברית למלחמת העולם השנייה ב-1941, ופיקס תרמה את חלקה. יחד עם קבוצה של סטודנטים ונשים מתנדבות, הייתה אחראית לביצוע חישובים ידניים שהיו נחוצים למאמץ המלחמתי. במקביל, המשיכה ללמד באוניברסיטה ולעבוד על המחקר שלה. ב-1948 השלימה את עבודת הדוקטורט שלה תחת הדרכתו של ג'רזי ניימן, ומונתה לפרופסור במחלקה. ב-1963 הייתה לפרופסור מן המניין.

תרומתה החשובה ביותר למדע הייתה פיתוח שיטת ה-nearest neighbor, בשיתוף פעולה עם ג'וזף הודג'ס, שתוארה במאמרם פורץ הדרך שהופיע ב-1951. שיטה זו מהווה היום כלי מרכזי באלגוריתם שכן קרוב (kNN) הנמצא בשימוש נפוץ בתחום למידת המכונה.

## קישורים חיצוניים


* Discriminatory Analysis - Nonparametric Discrimination: Consistency Properties - Air Technical Index - Author(s) : Fix, Evelyn ; Hodges, Jr, J L
* Evelyn Fix (1904-1965) - The department of Statistics University of California, Berkelt


קטגוריה:אמריקאים ילידי מינסוטה
קטגוריה:סגל אוניברסיטת קליפורניה בברקלי
קטגוריה:סטטיסטיקאיות אמריקאיות
קטגוריה:בוגרות אוניברסיטת מינסוטה
קטגוריה:בוגרי אוניברסיטת מינסוטה
קטגוריה:בעלות תואר דוקטור מאוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:אמריקאיות שנולדו ב-1904
קטגוריה:אמריקאים שנולדו ב-1904
קטגוריה:אמריקאיות שנפטרו ב-1965
קטגוריה:אמריקאים שנפטרו ב-1965
פלורנס נייטינגייל דייוויד

**פלורנס נייטינגייל דייוויד** (באנגלית: **Florence Nightingale David**; 23 באוגוסט 1909 - 23 ביולי 1993) הייתה סטטיסטיקאית בריטית. היא נקראה כך על שם פלורנס נייטינגייל שהייתה חברה של הוריה.

## ביוגרפיה
דייוויד למדה מתמטיקה במכללת בדפורד, ולאחר שסיימה את לימודיה שם קיבלה מלגת לימודים ליוניברסיטי קולג' לונדון, שם הייתה לעוזרת המחקר של קרל פירסון, ועסקה בחישובי ההתפלגות של מקדם המתאם. כשפירסון הלך לעולמו ב-1934, עברה לברקלי, שם למדה לדוקטורט בהדרכתו של ג'רזי ניימן. התואר הוענק לה ב-1938.

במלחמת העולם השנייה עבדה במשרד ההגנה הבריטי. היא בנתה מודלים סטטיסטיים שנועדו לחזות את הנזקים האפשריים במקרה שאזורים מיושבים בצפיפות, כמו למשל עיר גדולה, יופצצו. המודלים אפשרו לה להעריך את הנזקים שייגרמו לחיי אדם, מספר הפצעים ונזקים לתשתיות. על סמך תחזיות אלה, הוקצו לעיר לונדון ולערים נוספות המשאבים המתאימים למקרים של הפצצות.

לאחר המלחמה חזרה ליוניברסיטי קולג' כפרופסור לסטטיסטיקה. ב-1968 עברה לאוניברסיטת קליפורניה בריברסייד, שם מונתה לפרופסור מן המניין, ולראש המחלקה לסטטיסטיקה. לאחר פרישתה עברה לאוניברסיטת קליפורניה בברקלי, שם המשיכה ללמד ולעסוק במחקר בביוסטטיסטיקה.

דייוויד התעניינה גם בהיסטוריה של הסטטיסטיקה, ואת תוצאות מחקריה הציגה בספר הקלאסי Games, Gods and Gambling. במהלך הקריירה שלה כתבה 10 ספרים, ופרסמה מעל ל-100 מאמרים מדעיים. בין השותפים לפרסומים אלה נמנו קרל פירסון, ג'רזי ניימן, אוסטין ברדפורד היל, מוריס קנדל, אוולין פיקס, ורבים אחרים.

## פרסים והוקרה
דייוויס הייתה עמיתת האיגוד האמריקני לססטטיסטיקה והמכון לסטטיסטיקה מתמטית. ב-1992 דייוויד הייתה הזוכה הראשונה בפרס על שם אליזבת ל. סקוט, המוענק על ידי ועדת נשיאי האגודות הסטטיסטיות (COPSS) עבור "פיתוח הזדמנויות לנשים בתחום הסטטיסטיקה".

ב-2001, ועדת נשיאי האגודות הסטטיסטיות ייסדה פרס חדש על שמה של דייוויד, המוענק פעם בשנתיים ל"סטטיסטיקאית המהווה מודל לחיקוי לנשים אחרות".. לין בילארד היא בין מקבלי הפרס.

## קישורים חיצוניים

* ''Leading Personalities in Statistical Sciences: From the Seventeenth Century to the Present''. – Section 2, Statistical Inference, pages 91-92
* Florence N. David 1909-1993 – Statisticians in History, Amstat News
* Florence Nightingale David - MacTutor Archive

## הערות שוליים

קטגוריה:סטטיסטיקאיות בריטיות
קטגוריה:בריטיות שנולדו ב-1909
קטגוריה:בריטים שנולדו ב-1909
קטגוריה:בריטיות שנפטרו ב-1993
קטגוריה:בריטים שנפטרו ב-1993
קמרזאוריים

**קמרזאוריים** (שם מדעי: Camarasauridae) היא משפחה של דינוזאורים זאורופודים מתקופת יורה עליון עד הקרטיקון תחתון לפני 170-126 מיליון שנה.

הקמרזאוריים היו זאורופודים קטנים יחסית, בעלי ראשים קטנים ושיניים גדולות וקהות. הם היו קרוביהם הרחוקים של הטיטאנוזאוריה הענקיים. 

הבולט מבני משפחה זו הוא הקמרזאורוס שהגיע לאורך מרבי של 23 מטר ושקל עד 45 טון מטרי, והיה אחד הזאורופודים הנפוצים בזמנו.

## סוגים במשפחה
*אראגוזאורוס (Aragosaurus)
*בלוזאורוס (Bellusaurus)
*קמרזאורוס (Camarasaurus)
* Cathetosaurus
* Dashanpusaurus
* Lourinhasaurus
* Oplosaurus
* Tehuelchesaurus

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:טקסונים שהתפתחו ביורה עליון
דורותי פ. רייס

**דורותי פ. רייס** (11 ביוני 1922 – 21 בפברואר 2017) הייתה סטטיסטיקאית אמריקנית, שהתמחתה בניתוח נתוני בריאות. היא תרמה תרומה מכרעת לייסוד תוכנית הביטוח הרפואי הפדרלית – מדיקר.

## ביוגרפיה
רייס סיימה את לימודי תואר ראשון בכלכלה באוניברסיטת ויסקונסין במדיסון. לאחר סיום לימודיה החלה לעבוד במוסדות ממשלתיים. ב-1960 החלה לעבוד במוסד לביטוח לאומי של ארצות הברית (social security), שם הייתה אחת מהמדענים הראשונים שחקרו את העלויות הנגרמות עקב מחלות. כן עסקה בניתוח נתוני בריאות של קשישים.

ב-1964 פרסמה מחקר פורץ דרך על מצבם הבריאותי של קשישים באמריקה. היא חשפה כי למחצית מהקשישים באמריקה אין ביטוח רפואי – בסך הכל כ-8.5 מיליון איש. היא הראתה כי האוכלוסייה הזו התאפיינה באנשים קשישים במיוחד, שיעור הנשים בה היה גבוה משיעורן באוכלוסייה הכללית, הכנסתם נמוכה במיוחד, והמצב הבריאותי שלהם היה גרוע במיוחד. היא הראתה כי אנשים אלה שוהים בבתי חולים יותר מאשר קבוצות אוכלוסייה אחרות.

לכך נוספו מחקרים כלכליים שהעריכו את העלויות הציבוריות של מחלות לב ומחלות בכלל. המסקנה הייתה שיש להקים ביטוח בריאות פדרלי לקשישים, גם משום שאין להזניח ציבור זה בשעתם הקשה, וגם מפני שהעלות הכספית של ביטוח כזה נמוכה מהעלויות הנגרמות עקב אשפוזים וטיפולים שניתן למנוע.

מחקר נוסף שביצעה שפך אור על העלות הכלכלית שנגרמת עקב נשים שבוחרת להיות עקרות הבית, והראתה כי יציאת נשים לעבודה תביא לתועלת כלכלית לכל.

ב-1976 עברה לנהל את המרכז הלאומי לסטטיסטיקת בריאות. בעקבות קיצוץ תקציב המרכז על ידי הנשיא רייגן בשנת 1982, עברה לאוניברסיטת קליפורניה בסן פרנסיסקו, שם כיהנה כמרצה לסטטיסטיקה. במקביל להוראה, ביצעה מחקר מקיף על העלויות הכלכליות הנגרמות מעישון. התברר כי בשנת 1993 נגרמו הוצאות בריאותיות בסך כ-73 מיליארד דולר, כאשר 13 מיליארד דולר מהסכום שולמו על ידי ביטוח הבריאות הפדרלי מדיקייד. בעקבות מחקר זה תבעה ממשלת ארצות הברית את חברות הטבק. התביעה הסתיימה בהסדר פשרה בו שילמו חברות הטבק לממשלה 206 מיליארד דולר.

רייס נשארה חברת סגל בדרגת פרופסור באוניברסיטת קליפורניה בסן פרנסיסקו עד מותה ב-2017. לאורך הקריירה שלה היא פרסמה מעל ל-200 מחקרים מדעיים, ספרים ופרקים בספרים.

## קישורים חיצוניים

* Dorothy Rice, Pioneering Economist Who Made Case for Medicare, Dies at 94 - The New York Times
* Dorothy Rice, economist whose research paved the way for Medicare, dies at 94 - The Washington Post
* Dorothy P. Rice - Statisticians in History, Amstat News
* 1998 Cigarette makers and states draft a $206 billion deal - The New York Times, 14 November
* In Memoriam: Dorothy Rice - University of California San Francisco


קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:סגל אוניברסיטת קליפורניה בסן פרנסיסקו
קטגוריה:סטטיסטיקאיות אמריקאיות
קטגוריה:בוגרות אוניברסיטת ויסקונסין–מדיסון
קטגוריה:בוגרי אוניברסיטת ויסקונסין–מדיסון
קטגוריה:אמריקאיות שנולדו ב-1922
קטגוריה:אמריקאים שנולדו ב-1922
קטגוריה:אמריקאיות שנפטרו ב-2017
קטגוריה:אמריקאים שנפטרו ב-2017
נודוזאוריים

[ממוזער|שלד של [אנימנטרקס]]
[ממוזער|שלד של [פלורופליטס]]
**נודוזאוריים** (שם מדעי: Nodosauridae) היא משפחה של דינוזאורים צמחוניים מקבוצת האנקילוזאוריה. משפחה זו התקיימה בתקופות יורה עליון עד קרטיקון עליון לפני 155-66 מיליון שנה.

יצורים אלה היו קרובי משפחתם של האנקילוזאוריים והיו להם שריונות גרמיים על גבם ועורפם. הם היו אוכלי צמחים איטיים בעלי ראש קטן ולסתות חלשות. לחלק מבני הקבוצה היו דוקרנים ארוכים על הגב, הכתפיים ואף על העורף.

יצורים אלה נעו באיטיות לאורך הערבות והיערות הקדומים של אמריקה הצפונית, אירופה, אסיה ומין אחד נמצא אפילו באנטארקטיקה הקדומה (לפני שהפכה לקוטבית).

## מיון
**סוג מימורפלטה (Mymoorapelta)
**סוג Tatankacephalus
**סוג Zhejiangosaurus
**סוג Texasetes
**סוג Acantholipan
**סוג אקנתופוליס (Acanthopholis)
**סוג אנטארקטופלטה (Antarctopelta)
**סוג הילאוזאורוס (Hylaeosaurus)
**סוג Invictarx
**סוג Pawpawsaurus
**סוג Priconodon
*תת-משפחה Nodosaurinae
**סוג אנימנטרקס (Animantarx)
**סוג בוריילופלטה (Borealopelta)
**סוג Denversaurus
**סוג אדמונטוניה (Edmontonia)
**סוג Glyptodontopelta
**סוג ניובררזאורוס (Niobrarasaurus)
**סוג נודוזאורוס (Nodosaurus)
**סוג פנופלוזאורוס (Panoplosaurus)
**סוג Propanoplosaurus
**סוג זאורופלטה (Sauropelta)
**סוג סילביזאורוס (Silvisaurus)
**סוג Stegopelta
*תת-משפחה Polacanthinae
**סוג גרגוילאוזאורוס (Gargoyleosaurus)
**סוג גסטוניה (Gastonia)
**סוג הופליטוזאורוס (Hoplitosaurus)
**סוג פלורופליטס (Peloroplites)
**סוג פולקנתוס (Polacanthus)
**סוג Taohelong
*תת-משפחה Struthiosaurinae
**סוג Anoplosaurus
**סוג Europelta
**סוג Hungarosaurus
**סוג סטרותיוזאורוס (Struthiosaurus)

סוגים נוספים כמו הפלאוסקינקוס בוטלו.

## קישורים חיצוניים

*
קטגוריה:טקסונים שהתפתחו ביורה עליון
צטיוזאוריים

**צטיוזאורוס** (שם מדעי: Cetiosauridae) היא משפחת דינוזאורים זאורופודים בעלי צוואר ארוך שחיו לאורך תור היורה לפני 175-150 מיליון שנה.

משפחה זו הייתה קרובה מאוד למשפחת הממנצ'יזאוריים, בעלי הצוואר הארוך. מיני המשפחה בתחילה היו מיוצגים במשפחות שונות, אך כמה חוקרים קיבצו אותם למשפחה אחת ע"פ מיונים.

אלה היו דינוזאורים מגושמים בעלי צוואר ארוך ולסתות קטנות. הם נמצאו בעיקר במערב אירופה, סין ואמריקה הדרומית.

## סוגים
*צטיוזאורוס (Cetiosaurus)
* Amygdalodon
* Chebsaurus
*פטגוזאורוס (Patagosaurus)
*שונוזאורוס (Shunosaurus)

## ראו גם
*וולקנודוניים

## קישורים חיצוניים

*
קטגוריה:ערכים שבהם תבנית בריטניקה אינה מתאימה
ממנצ'יזאוריים

**ממנצ'יזאוריים** (שם מדעי: Mamenchisauridae) היא משפחה של דינוזאורים ארוכי צוואר מקבוצת הזאורופודה שחיו בתקופת היורה לפני 174-145 מיליון שנה. רבים מהם התגלו בחפירות בסין.
## מאפיינים
אלו היו דינוזאורים גבוהים בעלי חוליות רבות בצווארם שהתרומם למעלה. הצוואר היה ארוך יחסית לגופם. מהמינים הבולטים במשפחה הוא הממנצ'יזאורוס, הדינוזאור בעל הצוואר הארוך ביותר מבין כל הדינוזאורים, שאורך צווארו הגיע ל-13–14 מטרים. אורכו היה כ-25 מטר ומשקלו הגיע ל-20 טון, וייתכן שפרטים גדולים במין *Mamenchisaurus sinocanadorum* הגיעו לאורך של 35 מטר ומשקל של 60 טון.  ככל הנראה הצוואר שימש לאכילה מצמרות עצים רחוקים, לעיתים מעל מכשולים.

## סוגים
* דאטאוזאורוס (*Datousaurus*)
* *Eomamenchisaurus*
* *Huangshanlong*
* *Hudiesaurus*
* קלמליזאורוס (*Klamelisaurus*)?
* ממנצ'יזאורוס (*Mamenchisaurus*)
* אומייזאורוס (*Omeisaurus*)
* *Qijianglong*
* טיינשאנוזאורוס (*Tienshanosaurus*)
* *Tonganosaurus*
* שינג'יאנגטיטאן (*Xinjiangtitan*)
* *Yuanmousaurus*
* *Zigongosaurus*

## קישורים חיצוניים

*
קטגוריה:מאובני טקסונים שתוארו ב-1972
צלורידים

**קואלוריים** (שם מדעי: Coeluridae) היא משפחת דינוזאורים טורפים שנעו על 2 רגליים וחיו בתקופה יורה עליון לפני 153-150 מיליון שנה. מאובניהם נמצאו בכמה אזורים באמריקה הצפונית.

יצורים אלו היו טורפים זריזים בעלי זנב ארוך והיו מאבותיהם הרחוקים של הטירנוזאוריים. לחלקם היו ציצות על ראשם. ככל הנראה הם חיו ביערות וצדו במארבים יצורים קטנים יותר.

## סוגים
במשפחה זו היו רק 3 סוגים, אך ישנם חוקרים המשייכים הנה יצורים נוספים:
*קואלורוס (Coelurus)
*טייניקולגראוס (Tanycolagreus)
*אורניתולסט (Ornitholestes)

## קישורים חיצוניים

*
קטגוריה:בעלי חיים שתוארו ב-1881
קטגוריה:טקסונים שתוארו בידי עותניאל צ'ארלס מארש
קטגוריה:טקסונים שהתפתחו ביורה עליון